
讜讛转谞讬讗 驻讟讜专. 讗讬谉 谞专讗讛 诇专''讬 诇讙专讜住 讜讛转谞讬讗 讚讗诪讗讬 诇讗 讛讜讛 驻专讬讱 诪诪转谞讬' 讜诪讬讛讜 讗讬讻讗 诇诪讬诪专 讚诪诪转谞讬' 诇讗 拽砖讬讗 诇讬讛 诪讚拽转谞讬 讜讻转讘 砖谞讬 讝讬讬谞讬谉 讜诇讗 谞拽讟 讘' 讗讜转讬讜转 讗讞专讜转 讚诇讗 讘注讬 讝讬讜谞讬 诪砖诪注 讚诪砖讜诐 讝讬讜谉 驻讟专 诇讬讛 讗讘诇 诪讘专讬讬转讗 讚拽转谞讬 住转诪讗 驻专讬讱 砖驻讬专 讗讘诇 拽砖讛 讚讗讬 讘专讬讬转讗 讛讬讗 讛讗 讚驻专讬讱 诪讬谞讛 讗诪讗讬 谞拽讟 谞转讻讜讬谉 诇讻转讜讘 讗讜转 讗讞转 讜注诇讜 讘讬讚讜 砖转讬诐 讗驻讬' 谞转讻讜讬谉 诇讗讜转谉 砖转讬诐 砖讻转讘 讜讻转讘谉 讘诇讗 讝讬讜谉 驻讟讜专 讻讬讜谉 讚诪讜拽诪讬 诇讛 讘讚讘注讬 讝讬讜谞讬 讚讛讗 讘讘专讬讬转讗 诇讗 拽转谞讬 讜讻转讘 砖谞讬 讝讬讬谞讬谉 讚谞讜讻诇 诇讜诪专 讚讗转讬 诇讗砖诪注讬谞谉 讛讗 讻转讘 砖转讬 讗讜转讬讜转 讗讞专讜转 讚诇讗 讘注讬 讝讬讜谉 讞讬讬讘 讻讚驻讬专砖转讬 讘诪转谞讬转讬谉 诇讻讱 谞专讗讛 讚诪诪转谞讬' 驻专讬讱 讜讙专住讬谞谉 讜讛转谞谉: 专讘谉 讙诪诇讬讗诇 住讘专 讗讬谉 讬讚讬注讛 诇讞爪讬 砖讬注讜专 谞专讗讛 讚讟注诐 讚专砖讘''讙 诪砖讜诐 讚讻转讬讘 讗讜 讛讜讚注 讗诇讬讜 讞讟讗转讜 讬讚讬注转 讞讟讗转 讛讜讗 讚砖诪讛 讬讚讬注讛 讗讘诇 讬讚讬注讛 讚诇讗讜 讞讟讗转 诇讗讜 砖诪讛 讬讚讬注讛: 讜专讘谞谉 住讘专讬 讬砖 讬讚讬注讛 诇讞爪讬 讻讜'. 驻讬专砖 讘拽讜谞讟' 讛讗 讚谞拽讟 讗讜转 讗讞转 砖讞专讬转 讜讗讞转 讘讬谉 讛注专讘讬诐 讻讬讜谉 讚讛讜讬 砖讛讜转 讘讬谞转讬诐 讻讚讬 诇讬讚注 讞砖讬讘 讻砖转讬 讛注诇诪讜转 讜讗讬谉 谞专讗讛 讞讚讗 讚讛讜讛 诇讬讛 诇驻专砖 砖讬注讜专 砖讛讜转 讜注讜讚 讚讗诪专 诇注讬诇 讻转讘 讗讜转 讗讞转 讘爪讬驻讜专讬 讜讗讜转 讗讞转 讘讟讘专讬讗 讞讬讬讘 讗注''讙 讚诪住转诪讗 讬砖 砖讛讜转 讻讚讬 诇讬讚注 讜谞专讗讛 讚诪讬讬专讬 砖讬讚注 讘讬谞转讬诐 讜讗讞转 砖讞专讬转 讜讗讞转 注专讘讬转 谞拽讟 诇专讘讜转讗 讚讗祝 注诇 讙讘 讚讬砖 注诐 讛讬讚讬注讛 讛驻住拽 讜砖讛讜转 讙讚讜诇 讘讬谞转讬诐 诪讞讬讬讘 专''讙: 诪转谞讬' 讛讗讜专讙. 讗讜诪专 专''讬 讚讛''讙 讜讞讻''讗 讘讬谉 讘转讞诇讛 讘讬谉 讘住讜祝 讜诇''讙 讘讬谉 讘讗诪爪注 讘讬谉 讘住讜祝 讚讗''讻 讛讜讛 诪砖诪注 讘住讜祝 讛讘讙讚 诪诪砖 讜讛转诐 讗驻讬' 专讘谞谉 诪讜讚讜 讚讞讬讬讘 讗驻讬诇讜 讘讗讞转 讻讚讗诪专讬谞谉 住讜祝 驻专拽 讛讘讜谞讛 (诇注讬诇 讚祝 拽讚:) 讗讘诇 讗讬 诇讗 讙专住讬谞谉 讘讗诪爪注 讗转讬 砖驻讬专 讚讘住讜祝 诇讗 讘住讜祝 诪诪砖 拽讗诪专:




专讘讬谞讜 讞谞谞讗诇

讜讗诐 转讗诪专 讙诐 讝讛 爪专讬讱 诇讛讗专讬讱 讛讗讜转 讛讗讞转 讜诇拽专讘讛 诇讞讘专转讛 诇讛讬讜转谉 谞拽专讗讜转 讬讞讚讜 诇讗 讚诪讬 讛讗 诇讛讗. 讚讛转诐 讻讘专 讛讗讜转 讻转讜讘讛 讛讬讗. 诪讗讬 讗诪专转 讛讬讗 拽讟谞讛 讜专讜爪讛 诇注砖讜转 讙讚讜诇讛. 讘讬谉 拽讟谞讛 诇讙讚讜诇讛 诇讗 讗讬讻驻转 诇谉. 诇驻讬' 讻转讬讘讛 [讛讬讗] 讜讞讬讬讘. 转谞讗 讛讙讬讛 讗讜转 讗讞转 讞讬讬讘. 讜讗拽砖讬' 讛砖转讗 讻转讘 讗讜转 讗讞转 驻讟讜专 讛诪讙讬讛 讞讬讬讘. 讜驻专讬拽 专讘讗 讻讙讜谉 砖讛讬讛 住驻专 砖讛讬讛 讞住专 诇专讬"砖. 讜讘讗 诇讛讙讬讛讜 砖谞讟诇 [诇讙讙讜] 砖诇 讚诇"转 讜注砖讗讜 专讬"砖 讜讛砖诇讬诪讜 诇住驻专 讚拽讬"诇 讻转讘 讗讜转 讗讞转 诇讛砖诇讬诐 讚讘专讬 讛讻诇 讞讬讬讘. 讜讬"讗 (讻讬讜谉) [讻讙讜谉] 砖谞讟诇讜 诇转讙讜 砖诇 讚诇"转 诪讞拽讜 讜讻转讘讜 专讬"砖 讜讚讘专讬 讗讘讬讬 驻砖讜讟讬谉 讛谉:
转谞讗 谞转讻讜讜谉 诇讻转讜讘 讗讜转 讗讞转 讜注诇转讛 讘讬讚讜 讘' 讞讬讬讘. 讜讛转谞讬讗 驻讟讜专 讜砖谞讬谞谉 讘讚讘注讬 讝讬讜谞讗. 驻讬' 讻讙讜谉 爪专讬讱 诇讻转讜讘 讟讬"转 讜诪讚讬 专讛讜讟讜 诇讗 讛讚讘讬拽 讘讜 (诇爪诇诐 讛讗讞专讜谉 讜谞诪爪讗 讻讗讬诇讜 驻讜) 讗讬讘注讬 讝讬讜谞讗 讻讚讬 砖讬转专讗讜 爪讜专转 讛讗讜转讬讜转 驻讟讜专 砖注讚讬讬谉 讗讬谞讛 讻转讜讘讛. 讜讗诐 诇讗讜 讞讬讬讘. 讜讚讜拽讗 砖爪专讬讱 (驻讜) 讘注谞讬谉 砖讻转讘讜:
谞讜讟专讬拽讜谉 讛讜讗 诇砖讜谉 讬讜谉. 讜住讜驻专讬 讛诪诇讻讬诐 讜讛砖专讬诐 砖诇讛诐 讬砖 诇讛谉 讻转讘 砖拽讜专讗讬谉 讗讜转讜 谞讜讟专讬拽' 讜讗讜诪专 讛诪诇讱 诇住讜驻专 讻转讜讘 讟讜驻住 讜讛诪诇讱 诪住讚专 诇驻谞讬讜 讘驻讬讜 讜讛住讜驻专 讻讜转讘 诪驻讬讜 诪讬诇讬 砖诪砖诪砖转 讻诪讛 讜讘砖讬讟讛 讗讞转 讻讜转讘 诪讙诇讛 讜讝讛讜 谞讜讟专讬拽讜:
讬砖 诪讬 砖讗讜讻诇 讞爪讬 讝讬转 讞诇讘 讘砖讙讙讛 讜谞讜讚注 诇讜 讜讞讝专 讜谞注诇诐 诪诪谞讜 讜讗讻诇 讞爪讬 讝讬转 讗讞转 专讘谉 讙诪诇讬讗诇 讗讜诪专 讗讬谉 讬讚讬注讛 诇讞爪讬 砖讬注讜专 讜讻讗讬诇讜 讛砖讬注讜专 讻讜诇讜 讘砖讙讙讛 讗讻诇讜 讞讬讬讘 讞讟讗转 讜讞讻诪讬诐 驻讜讟专讬谉:




讛讚专谉 注诇讱 讛讘讜谞讛. 



驻讬"讙 专讘讬 讗诇讬注讝专 讗讜诪专 讛讗讜专讙 讙' 讞讜讟讬谉 讘转讞诇讛 讜讗讞讚 注诇 讛讗专讬讙 讞讬讬讘. 讘讻诇诇 讙讚讜诇 转谞谉 住转诪讗. 讛讗讜专讙 讘' 讞讜讟讬谉 讜诇讗 砖谞讬谞谉 讘讬谉 讘转讞诇讛 讘讬谉 讘专讗砖 讛讘讙讚 讜讘讬谉 讘住讜驻讜 注"讙 讗专讬讙 砖讛讜讗 讗专讜讙 诪讗转诪讜诇. 讜讻讱 讛诇讻讛 讻讞讻诪讬诐 讜专' 讗诇讬注讝专 驻诇讬讙 讚住讘专 驻讞讜转 诪讙' 讞讜讟讬谉 讗讬谉 诪转拽讬讬诪讬谉 讗诇讗 谞住转专讬谉. 讛诇讻讱 讗讬 讘转讞诇讛 讛转讞讬诇 讘讗专讬讙 爪专讬讱 讙' 讞讜讟讬谉 砖转讛讗 诪诇讗讻讛 诪转拽讬讬诪转 讜讗诐 讬砖 讞讜讟 讗讞讚 注专讘 讗专讜讙 讘砖转讬 讗诐 讗专讙 讘' 讞讜讟讬谉 注诇 讙讘讬讜 讞讬讬讘. 讜讗诐 诇讗讜 驻讟讜专 讜讗诐 讬砖 讘' 讞讜讟讬谉 注专讘 讗专讜讙讬谉 讘砖转讬 讜讗专讙 讗讞讚 注诇讬讛谉 讞讬讬讘. 讜讻谉 讗诐 讛讬讜 讗诇祝 讘讗讞讚 诪讛谉 讞讬讬讘. 



[ 讛讗 讘拽讟讬谞讬] 驻讬' 讞讜讟讬谉 讚拽讬谉 讗诇讬诪讬 讞讜讟讬谉 注讘讬谉 讗诪专讬 诇讛 诇讛讗讬 讙讬住讗 讙' 讘拽讟讬谞讬 砖讛谉 讚拽讬拽讬 讻讬 讛砖谞讬诐 讻讗讞讚 讚讜诪讛 诪驻谞讬 砖讗讬谉 诪专讗讬谉 专讞讘 讜讘讗诇讬诪讬 砖谞讬诐 讻讬 专讞讘谉 谞讬讻专 讜讗诪专讬 诇讛 诇讛讗讬 讙讬住讗 讙' 讘讗诇讬诪讬 砖讛谉 注讘讬谉 讜拽砖讬谉 讜诇讗 讞诇诪讬 诇讛讚讚讬 讻讬 讛砖谞讬诐 诪讛谉 讗讬谉 谞讻讘砖讬谉 讜讗讬谉 诪转讗诇爪讬谉 讝讛 注诐 讝讛 讜讘拽讟讬谞讬 砖谞讬诐 讻讬 讚讘拽 讛谉 讜谞讗讞讝讬谉 讝讛 讘讝讛 讜讞诇诪讬 讛讚讚讬. 讜讛专讬 驻讬专砖 讘诪砖谞讛 讗讞专讜谞讛 讻讬 砖讬注讜专 专讞讘 讘' 讞讜讟讬谉 讛讗专讜讙讬谉 诪诇讗 讛住讬讟 讜讻讗谉 驻讬专砖 讻讬 讛讬专讬注讛 讛谞讗专讙转 专讞讘讛 讛讬讗 讜讗专讙 讘' 讞讜讟讬谉 讘诪拽爪转 专讞讘讛 (讜讗诐) [讗诐] 讛讜讗 砖讬注讜专 诪讛 砖讗专讙 讘专讞讘 讛讬专讬注讛 诪诇讗 住讬讟 讞讬讬讘 讜讗诐 讛讬讗 驻讞讜转 驻讟讜专. 讜讗诐 讝讜 讛讬专讬注讛 讛谞讗专讙转 专讞讘讛 讻讜诇讛 驻讞讜转 诪住讬讟 讗诐 讛讬讗 爪专讛 讗驻讬' 讙' 讘转讬 谞讬专讬谉 讘诇讘讚 讻诪讜 爪诇爪讜诇 拽讟谉 讗诐 讗专讙 讘讜 讘' 讞讜讟讬谉 砖谞诪爪讗转 讗专讬讙转讜 诪谉 讛砖驻讛 讗诇 讛砖驻讛 讗注"驻 砖讗讬谞谉 诪诇讗 讛住讬讟 讞讬讬讘 讜诇讗 注讜讚 讗诇讗 砖讗诐 讗专讙 诪讗爪诇 砖驻转 讛讘讙讚 讛讗讞转 砖讛讜讗 拽专讜注讛 讗诇 讛砖讗讬讛 砖讬注讜专 讙' 讘转讬 谞讬专讬谉 讞讬讬讘 讗注"驻 砖讗讬谞谉 专讞讘 诪诇讗 讛住讬讟 砖讚讜诪讛 诇讗专讙 爪诇爪讜诇 拽讟谉. 讜爪诇爪讜诇 讝讛 讻诪讜 讗讘谞讟 讛讜讗. 讗讘诇 讗诐 讘转讜讱 讛讘讙讚 砖诇讗 诪讗爪诇 讛砖驻讛 讗专讙 讘' 讞讜讟讬谉 讗讜 讬讜转专 讗诐 讬砖谞诐 讘专讞讘 诪诇讗 讛住讬讟 讞讬讬讘 讜讗诐 诇讗讜 驻讟讜专. 讗讘诇 讛讗讜专讙 讘' 讞讜讟讬谉 讘专讜讞讘 讻诇 砖讛谉 讗注"驻 砖讗讬谞谉 讘讙' 讘转讬 谞讬专讬谉 注诇 讛讙住 砖讛讜讗 诪拽讜诐 诪注讜拽诐 讻诪讬谉 讙诪讗 讬讜讜谞讬转 讞讜讟 讗讞讚 诇讻讗谉 讜讞讜讟 讗讞讚 诇讻讗谉 爪讘讜注 砖谞诪爪讗 注诪讜 住讬诪谉 讗讜 注诇 讛讗讬诪专讗 砖讛讜讗 专注诇住 讜讗诇 讟专讗讜 讘诇砖讜谉 讬砖诪注讗诇 讜讛讜讗 诪诇砖讜谉 讞讟讜讘讜转 讗讟讜谉 诪爪专讬诐 讚诪转专讙诪讬谞谉 讛讗诪专转 讞讟讘转 砖谞诪爪讗 讝讛 讻诪讜 讻讜转讘 讜讞讬讬讘:
讛注讜砖讛 讘' 讘转讬 谞讬专讬谉. 驻讬' 诪讻谞讬住 讞讜讟讬 讛砖转讬 讘谞讬专讬谉 砖讬注诇讛 讝讛 讜讬专讚 讝讛. 讜讬讘讗 讛注专讘 讜讬讞讝讜专 讛砖转讬 讬注诇讛 讛转讞转讜谉 讜讬专讚 讛注诇讬讜谉 讜讬讘讗 讛注专讘. 拽讬专讜诐. 讛讜讗 诪爪讜讘讬讬转讗. 驻讬' 诪住谞讜转 讗讜专讙讬谉 讗讜转讛 诪谉 讛住讬讘 讗讜 诪谉 讞讜讟讬 爪诪专 讜诪讻讬讜爪讗 讘讛谉 讜诪住谞谞讬谉 讘讛谉:






专诪讘"谉

讜讚讗拽砖讬' 讜讛转谞讬讗 驻讟讜专. 拽"诇, 讜诇讬拽砖讬 诇讬' 诪诪转谞讬' 讚拽转谞讬 谞转讻讜讬谉 诇讻转讜讘 讞讬"转 讜注诇讜 讘讬讚讜 砖转讬 讝讬讬谞讬"谉 驻讟讜专 讜讗"诇 讘砖诇诪讗 诪转谞讬' 诇"拽 讚注诇讜 讘讬讚讜 砖转讬 讝讬讬谞讬谉 讘诇讗 讝讬讜谞讬 诪砖诪注 讗讘诇 讘专讬讬' 讚拽转谞讬 讜注诇讜 讘讬讚讜 砖转讬诐 诪砖诪注 砖转讬 讗讜转讬讜转 讻转讬拽讜谞谉 讜专砖"讬 讝"诇 讙讜专住 讜讛转谞谉 驻讟讜专 讗讘诇 讘谞住讞讗讜转 讛讬砖谞讜转 讜讘驻讬' 专"讞 讝"诇 讗砖讻讞谉 讜讛讗 转谞讬讗:





专砖讘"讗

讞讘讬讘 谞转转讬讱 讘讗讜诪讜转. 讚讗谞讜 讚讜专砖讬谉 讛"讗 讘讞讬"转, 讜讻诪讜 砖讗诪专讜 讘讬专讜砖诇诪讬 驻专拽 讻诇诇 讙讚讜诇 (讛"讘) 讙讘讬 讗讘讜转 诪诇讗讻讜转 讗专讘注讬诐 讞住专 讗讞转, 诪谞讬谉 诇讗讘讜转 诪诇讗讻讜转 诪谉 讛转讜专讛, 专讘讬 讞谞讬谞讗 讚爪驻讜专讬谉 讘砖诐 专' 讗讘讛讜 讗诇"祝 讞讚, 诇诪"讚 转诇转讬谉, 讛"讗 讞诪砖讛, 讚讘专 讞讚, 讚讘专讬诐 转专讬谉, 诪讻讗谉 诇讗讘讜转 诪诇讗讻讜转 讗专讘注讬诐 讞住专 讗讞转 砖讻转讜讘 讘转讜专讛, 专讘谞谉 讚拽住专讬谉 讗诪专讬谉 诪谉 讗转专讛 诇讗 讞住专讛 讻诇讜诐, 讗诇"祝 讞讚, 诇诪"讚 转诇转讬谉, 讞' 转诪谞讬讗, 诇讗 诪转诪谞注讬谉 专讘谞谉 讚专砖讬谉 讘讬谉 讛"讗 诇讞讬"转.



诪转谞讬': 讜讗讞讚 注诇 讛讗专讬讙. 讬砖 诇驻专砖 讗讞讚 注诇 砖谞讬诐, 砖讛专讬 注诐 讛讗讞讚 讛讝讛 讛专讬 讛讬讗 诪诇讗讻讛 诪转拽讬讬诪转, 讜讬砖 诇驻专砖 讜讗讞转 注诇 砖诇砖讛. 讜驻诇讜讙转讗 讛讬讗 讘讬专讜砖诇诪讬, 讚讙专住讬谞谉 讛转诐 (讛"讗) 讗砖讻讞转 注诇 讚专"讗 驻注诪讬诐 砖诇砖讛 讘转讞诇讛, 驻注诪讬诐 砖谞讬诐 注诇 讙讘讬 讗讞讚 讗专讜讙 诪讗转诪讜诇, 驻注诪讬诐 讗讞讚 注诇 讙讘讬 砖谞讬诐 讗专讜讙讬诐 诪讗转诪讜诇, 专讘谞谉 讚拽住专讬谉 讘注讬讬谉 诪讛讜 讗讞讚 注诇 讛讗专讬讙 讗讞讚 注诇 讙讘讬 砖诇砖讛, 专讘谞谉 讚讛讻讗 讗诪专讬谉 讗讞讚 注诇 讙讘讬 砖谞讬诐.



讜讞讻诪讬诐 讗讜诪专讬诐 讘讬谉 讘转讞诇讛 讘讬谉 讘住讜祝 砖讬注讜专讜 砖谞讬 讞讜讟讬谉. 驻讬专讜砖: 讘讬谉 讘转讞讬诇转 讛砖讬注讜专 讘讬谉 讘讛砖诇诪转 讛砖讬注讜专, 讗讘诇 讘住讜祝 诪诪砖 讚讛讬讬谞讜 住讜祝 讛讬专讬注讛 讗驻讬诇讜 讘讗讞讚 讞讬讬讘, 讻讚转谞讬讗 诇注讬诇 讘砖诇讛讬 驻专拽讬谉 讚讛讘讜谞讛 (砖讘转 拽讚, 讘) 讻转讘 讗讜转 讗讞转 讜讛砖诇讬诪讛 诇住驻专 讗专讙 讞讜讟 讗讞讚 讜讛砖诇讬诪讜 诇讘讙讚 讞讬讬讘, 讜讗讜拽讬诪谞讗 讗驻讬诇讜 诇专讘谞谉 讚诇讛砖诇讬诐 砖讗谞讬.





讛诪讗讬专讬

讻转讘 讗讜转 讗讞转 谞讜讟专讬拽讜谉 专"诇 砖诪砖诪砖转 讘诪拽讜诐 转讬讘讛 讻讙讜谉 诪' 谞拽讜讚讛 注诇 讙讘讛 讘诪拽讜诐 讗专讘注讬诐 讗讜 讘诪拽讜诐 诪注砖专 专' 讬讛讜讚讛 诪讞讬讬讘 讜讞讻诪讬诐 驻讜讟专讬谉 讜讛诇讻讛 讻讞讻诪讬诐:



诪砖谞讛 讛讻讜转讘 砖转讬 讗讜转讬讜转 讘砖谞讬 讛注诇诪讜转 讗讞转 讘砖讞专讬转 讜讗讞转 讘讬谉 讛注专讘讬诐 专讘谉 讙诪诇讬讗诇 诪讞讬讬讘 讜讞讻诪讬诐 驻讜讟专讬谉 讗诪专 讛专"诐 驻讬' 讛讻讜谞讛 讘讝讗转 讛讛诇讻讛 讻讬 讛注讜砖讛 拽爪转 诪谉 讛诪诇讗讻讛 讘砖注讛 讗讞转 诪讬讜诐 砖讘转 讙诪专 讗讜转讛 讘砖注讛 讗讞专转 讜讛讜讗 砖讜讙讙 讘砖转讬 讛砖注讜转 讗诇讗 砖谞讝讻专 讘讬谉 砖转讬 讛砖注讜转 砖讗讜转讛 讛拽爪转 砖注砖讛 注讘专 讜讗讞专 讻讱 砖讙讙 讜讙诪专 讛诪诇讗讻讛 专讘谉 讙诪诇讬讗诇 讗讜诪专 讗讬谉 讬讚讬注讛 诇讞爪讬 砖讬注讜专 讜讗讜转讛 讬讚讬注讛 砖讗谞讬 讞讜砖讘 砖讬讚注 讗诇讜 谞转专讞拽 注砖讬讬转 讛拽爪转 拽讜讚诐 讛砖诇诪转 讛讻诇 讛专讬 讛讜讗 讻讗诇讜 诇讗 讛讬转讛 讜诇讗 注砖转讛 专讜砖诐 讻诇诇 讜讘讛注诇诐 讗讞讚 注砖讛 讛诪诇讗讻讛 讻诇讛 讜诇驻讬讻讱 讛讜讗 讞讬讬讘 讞讟讗转 讜讞讻诪讬诐 讗讜诪专讬诐 讬砖 讬讚讬注讛 诇讞爪讬 砖讬注讜专 讜谞讘讚讬诇 拽爪转 讛诪诇讗讻讛 诪谉 讛拽爪转 讘讬讚讬注讛 讜诇驻讬讻讱 讛讜讗 驻讟讜专 诪谉 讛拽专讘谉 讗讘诇 讛讜讗 讞讬讬讘 诪讻转 诪专讚讜转 注诇 讞爪讬 砖讬注讜专 讻讗砖专 讘讬讗专谞讜 讻讬 讗诪专讜 驻讟讜专 讝讜 讛讬讗 讻讜谞转讜 讘诪讛 讚讘专讬诐 讗诪讜专讬诐 讻砖注砖讛 讞爪讬 砖讬注讜专 讘诪讝讬讚 讗讘诇 讗诐 讛讬讛 砖讜讙讙 讗讬谞讜 诇讜拽讛 讜讛诇讻讛 讻讞讻诪讬诐:



讗诪专 讛诪讗讬专讬 讻转讘 砖转讬 讗讜转讬讜转 讘砖转讬 讛注诇诪讜转 讗讞转 砖讞专讬转 讜讗讞转 注专讘讬转 专讘谉 讙诪诇讬讗诇 诪讞讬讬讘 诪驻谞讬 砖讛讜讗 住讜讘专 砖讗讬谉 讬讚讬注转 讞爪讬 砖讬注讜专 诪讞诇拽转 讜讞讻诪讬诐 驻讜讟专讬谉 砖讬砖 讬讚讬注讛 诇讞爪讬 砖讬注讜专 诇讞诇拽 讜讛诇讻讛 讻讞讻诪讬诐 讜诪"诪 讘讛注诇诪讛 讗讞转 讗驻讬' 讻转讘 讗讞转 砖讞专讬转 讜讗讞转 注专讘讬转 讞讬讬讘 讜讝讛 砖讗诪专 讻讗谉 讗讞转 砖讞专讬转 讜讗讞转 注专讘讬转 驻讟讜专 注诇 砖转讬 讛注诇诪讜转 讛讬讗 讗诪讜专讛 讜诪驻谞讬 砖讗讬谉 讚专讱 诇诪讬 砖讻转讘 讗讜转 讗讞转 讜谞讝讻专 注诇讬讛 砖讬讛讗 讞讜讝专 讜砖讜讻讞 诇砖注转讜 诇讻转讜讘 讗讞专转 讛讜讗 转讜驻砖讛 讗驻讬' 讗讞转 砖讞专讬转 讜讗讞转 注专讘讬转 讛讗 讘讛注诇诪讛 讗讞转 讜讚讗讬 讞讬讬讘 讜讙讚讜诇讬 讛专讘谞讬诐 诪驻专砖讬诐 讗讜转讛 讘讛注诇诪讛 讗讞转 讜诪驻谞讬 砖讛砖讬注讜专 讛讗专讜讱 诪讞诇拽 讜讗讬谉 讛讚讘专讬诐 谞专讗讬谉 讻诇诇 讜讗祝 讘讬专讜砖诇诪讬 专诪讜讝讛 讻讚讘专讬谞讜 讻诪讜 砖讬转讘讗专:



讝讛讜 讘讬讗讜专 讛诪砖谞讛 讜讻诇讛 注诇 讛爪讚 砖讘讬讗专谞讜讛 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪' 讗诇讜 讛谉:



讬转讘讗专 讘诪拽讜诪讜 砖讗讬谉 讻讜转讘讬诐 讗转 讛讙讟 讗诇讗 讘讚讘专 砖专砖讜诪讜 注讜诪讚 讻讙讜谉 讚讬讜 讜住讬拽专讗 讜拽讜诪讜住 讜拽谞拽谞转讜住 讻转讘讜 讘讗讘专 讘砖讞讜专 专"诇 驻讞诐 讜讘砖讬讞讜专 讜讘诪讬 讟讬专讗 专"诇 诪讬诐 讛谞讜讟驻讬' 诪注爪讬诐 砖讘转拽专转 讛讘讬转 讘砖注转 讛讙砖诪讬诐 讜讛诐 诪拽讘诇讜转 砖诐 讗讚诪讬诪讜转 讻砖专 讗诇讗 砖讗讬谉 讻讜转讘讬谉 讘讗诇讜 诇讻转讞讬诇讛 讜诪讬 注驻爪讬诐 讻讜转讘讬谉 讘讛诐 诇讻转讞讬诇讛 讻诪讜 砖讬转讘讗专 讘诪拽讜诪讜:



讗祝 诇注谞讬谉 砖讘转 讻转讘 讘讗讘专 讜讘砖讞讜专 讜讘砖讬讞讜专 讜诪讬 讟专讬讗 讜讗驻爪讗 讞讬讬讘 砖讛专讬 专砖讜诪谉 注讜诪讚:



住驻专 转讜专讛 砖谞讻转讘讛 讘讜 讗讝讻专讛 讗讞转 砖诇讗 诇砖诪讛 讗讜 砖诇讗 讘讻讜谞讛 驻住讜诇讛 讛讬讛 爪专讬讱 诇讻转讜讘 讗转 讛砖诐 讜注诇讛 讘诪讞砖讘转讜 诇讻转讜讘 讬讛讜讚讛 讜讟注讛 讘诪讞砖讘转讜 讜诇讗 讛讟讬诇 讘讜 讚诇转 驻住讜诇 讜讗驻讬' 讞讚砖讜 讘讛注讘专转 拽讜诇诪讜住 注诇讬讜 诪转讜讱 讻讜谞讛 讗讬谉 讝讛 讻诇讜诐 砖讻转讘 注诇 讙讘讬 讻转讘 讗讬谞讜 讻诇讜诐 讻诪讜 砖讘讬讗专谞讜 讘诪砖谞讛:



讗注"驻 砖讘讬讗专谞讜 砖讗诐 讻转讘 讗讜转 讗讞转 住诪讜讱 诇讞讘专转讛 驻讟讜专 讜讻谉 讛讚讬谉 讘讗专讙 讞讜讟 讗讞讚 注诇 讛讗专讬讙 诪"诪 讗诐 讻转讘 讗讜转 讗讞转 讜讛砖诇讬诐 讘讜 住驻专 讗讜 讗专讙 讞讜讟 讗讞讚 讜讛砖诇讬诐 讘讛 讘讙讚 讞讬讬讘 砖讻诇 砖讛砖诇讬诐 讘讛 讞砖讜讘讛 讛讬讗 讻砖转讬诐 讜讞讬讬讘 诪砖讜诐 讻讜转讘 讜讞讻诪讬 讛讚讜专讜转 砖讜讗诇讬诐 讘讛 讻讛讜讙谉 讜讬转讞讬讬讘 讘讛 诪砖讜诐 诪讻讛 讘驻讟讬砖 讜讻诪讜 砖讗诪专讜 讘驻专拽 讻诇诇 讙讚讜诇 讛讗讬 诪讗谉 讚砖拽讬诇 讜讙讜' 讞讬讬讘 诪砖讜诐 诪讻讛 讘驻讟讬砖 讜转讬专爪讜 砖诇讗 谞讗诪专 诪讻讛 讘驻讟讬砖 讗诇讗 讘诪诇讗讻讛 砖谞砖诇诪讛 讻诇讛 讻讙讜谉 砖讞爪讘 讗讘谉 讘讛专 讜谞转驻专拽讛 讻诇讛 诪住讘讬讘讜转讬讛 讜谞诪爪讗 砖谞砖诇诪讛 诪诇讗讻转 讛讗讘谉 讗诇讗 砖诇讗 谞驻诇讛 讜讝讛 诪讻讛 讘驻讟讬砖 讜诪驻讬诇讛 砖谞诪爪讗 讛诪诇讗讻讛 讘讙讜祝 讗讜转讜 讚讘专 讻讘专 谞砖诇诪讛 讜讻谉 诪讛 砖讗诪专讜 讘砖拽讬诇 讗拽讜驻讬 讘讙诇讬诪讬讛 砖讛专讬 讛讙诇讬诪讗 讻诇讛 注砖讜讬讛 讗讘诇 讘讗诇讜 诇讗 谞砖诇诐 讛住驻专 讜讛讘讙讚 注讚讬讬谉 讜讻诇 砖讛讜讗 注讜砖讛 诇爪讜专讱 讛砖诇诪讛 讗讬谞讜 诪讻讛 讘驻讟讬砖 砖讗诐 诇讗 讻谉 讗祝 讛诪诇讗讻讜转 砖转讞诇转谉 讜住讜驻谉 讘讗 讻讗讞讚 讻讙讜谉 拽爪讬专讛 讜讻讬讜爪讗 讘讛 讛讬讛 专讗讜讬 诇讛转讞讬讬讘 讘讛 诪砖讜诐 诪讻讛 讘驻讟讬砖:



讻转讘 讗讜转 讗' 讘讟讘专讬讗 讜讛诇讱 讘讗讜转讛 砖讘转 诇爪驻讜专讬 讜讻转讘 砖诐 讗讜转 讗讞专转 讘诪讙诇讛 讗讞专转 讞讬讬讘 讗注"驻 砖讗讬谉 谞讛讙讬谉 讝讛 注诐 讝讛 诪"诪 讛讜讗讬诇 讜讗诐 讛讬讛 诪拽专讘谉 讝讛 注诐 讝讛 讛讬讜 谞讛讙讬谉 讝讛 注诐 讝讛 讞讬讬讘 讜讗讬谞讜 讚讜诪讛 诇砖谞讬 讚驻讬 驻谞拽住 讗讜 砖谞讬 讻讜转诇讬诐 砖讝讛 讗讬谞讜 诪讞讜住专 诪注砖讛 诇拽专讬讘转诐:



讗注"驻 砖讻转讘谞讜 讘诪转讻讜讬谉 诇讻转讜讘 讗讜转 讗讞转 讜讻转讘 砖转讬诐 砖驻讟讜专 诪"诪 讛讙讬讛 讗讜转 讗讞转 讜注砖讛 讘讚讬讜拽讜 砖转讬诐 讞讬讬讘 讛讜讗讬诇 讜诪"诪 诪转讻讜讬谉 讛讜讗 诇讛讬讜转诐 砖转讬诐 讻讙讜谉 砖讟注讛 讛住讜驻专 讜注砖讛 讞' 诪诪讛 砖讛讬讛 专讗讜讬 诇讛讬讜转讜 砖转讬 讝讬讬谞讬谉 讜讘讗 讝讛 讜诪讞拽 讘讗诪爪注讛 注讚 砖谞注砖讜 砖转讬 讝讬讬谞讬谉 讞讬讬讘 讜讻谉 讛讚讬谉 讗诐 谞讟诇 讙讙讜 砖诇 讚诇转 讜注砖讗讜 专讬砖 讜驻讬专砖讜 讘讛 讘讬专讜砖诇诪讬 砖讛讜讗 谞讬讚讜谉 讻砖转讬诐 诪驻谞讬 砖诪讞拽 讗讞转 讜讻转讘 讗讞转 讜讛诪讞讬拽讛 诪爪讟专驻转 诇讻转讬讘讛 讜讙讚讜诇讬 讛专讘谞讬诐 驻讬专砖讜讛 砖讻诇 讛诪讙讬讛 讛讜讗 讻诪砖诇讬诐 讗转 讛住驻专 讜讬"诪 讗讜转讛 讚讜拽讗 讘诇讗 转砖转讞讜讛 诇讗诇 讗讞专 砖讟注讛 讛住讜驻专 讜讻转讘 讗讞讚 讜讘讗 讝讛 讜转拽谉 砖讛专讬 讛讙讛讛 讝讜 诪转拽谞转 讻诇 讛住驻专 诪注拽专讜:



谞转讻讜讜谉 诇讻转讜讘 讞' 讜讻转讘 砖谞讬 讝讬讬谞讬谉 讗驻讬' 谞砖诇诪讜 砖转讬 讛讝讬讬谞讬谉 讘爪讜专讜转讬讛诐 讜讗讬谉 爪专讬讻讜转 砖讜诐 转拽讜谉 驻讟讜专 讻诪讜 砖讘讬讗专谞讜 讘诪砖谞讛 讜诪"诪 诇注谞讬谉 讘讬讗讜专 讛住讜讙讬讗 讗转讛 爪专讬讱 诇砖讗讜诇 诇讚注转 讛诪讞讬讬讘 讘讻讱 讻诇 讝诪谉 砖讗讬谉 爪专讬讻讜转 转拽讜谉 讜讛讜讗 讛诪讻讜讜谉 讘讗诪专讜 讚诇讗 讘注讬 讝讬讬谞讬 讜讛专讬 讘驻专拽 讻诇诇 讙讚讜诇 讗诪专讜 讘谞转讻讜谉 诇讝专讜拽 砖转讬诐 讜讝专拽 讗专讘注 砖驻讟讜专 讛讜讗讬诇 讜诇讗 谞转讻讜讜谉 诇讝专讬拽转 讗讬住讜专 讬"诇 砖讘讝专讬拽讛 讗讬谉 讗专讘注 讗诪讜转 讘讻诇诇 诪讞砖讘转讜 讻诇诇 砖讗讬谉 讗专讘注 讘讻诇诇 砖转讬诐 讗讘诇 讘讝讜 讻讘专 谞注砖讬转 诪讞砖讘转讜 砖砖转讬 讝讬讬谞讬谉 讘讻诇诇 诪讞砖讘转 讛讞讬转 讛诐 讜讬砖 诪转专爪讬诐 砖讘讝专讬拽讛 驻讟讜专 诪驻谞讬 砖讗讬谉 讘诪讞砖讘转讜 讗讬住讜专 讘砖讜诐 诪拽讜诐 讗讘诇 讘讗讜转讬讜转 讛讜讗讬诇 讜讬砖 讘讗讜转 讗讞转 讞讬讜讘 讘诪拽讜诪讜转 讻讙讜谉 讘讛砖诇诪转 住驻专 诪讞讬讬讘讬谉 讗讜转讛 讘讝讜:



讘转诇诪讜讚 讛诪注专讘 讗诪专讜 砖讗诐 讻转讘 讗讜转 讗讞转 讘砖讘转 讝讛 讜讗讜转 讗讞专转 讘砖讘转 讗讞专转 讘讛注诇诪讛 讗讞转 驻讟讜专 砖讬诪讬 讛讞讜诇 诪讞诇拽讬谉 讛讗 讘砖讘转 讗讞转 讞讬讬讘 讻诪讜 砖讻转讘谞讜 讘诪砖谞讛 讜注讜讚 讗诪专讜 砖诐 讛诪诪转讞 讗转 爪讚讚讬讜 讞讬讬讘 诪砖讜诐 转讜驻专 谞讗诪专 诪砖讜诐 转讜驻专 讜谞讗诪专 诪砖讜诐 拽讜砖讬 讜诇诪讚讜 讛讙讗讜谞讬诐 诪讻讗谉 砖转驻讬专讜转 讗诇讜 讛谞注砖讜转 讘爪讚 讜讘讘转讬 讛讝专讜注讜转 讘讞讜讟 讗讜 讘专爪讜注讛 拽爪专讛 讜讗专讜讻讛 砖诪讜砖讻讛 讻砖专讜爪讛 讜讛讬讗 诪转讛讚拽转 讜诪转讬专讛 讻砖讛讜讗 专讜爪讛 诪诇讗讻讛 讛讬讗 讜讘讻诇诇 转驻讬专讛 讛讬讗 讜讻讱 讛讬讗 专诪讜讝讛 讘驻' 讻诇诇 讙讚讜诇:



讻讘专 讘讬讗专谞讜 砖讛诪讞讬拽讛 讘讻诇诇 讗讘讜转 诪诇讗讻讜转 讛讬讗 讜砖讬注讜专讛 讻讻转讬讘讛 讗讜 砖诪讞拽 砖转讬 讗讜转讬讜转 讗讜 砖诪讞拽 讗讜转 讗讞转 讙讚讜诇讛 砖讬砖 诇讻转讜讘 讘诪拽讜诪讛 砖转讬 讗讜转讬讜转 讘讬谞讜谞讬讜转:



讛诪注讘讬专 讚讬讜 注诇 讙讘讬 住讬拽专讗 讞讬讬讘 砖转讬诐 诪砖讜诐 诪讜讞拽 讜诪砖讜诐 讻讜转讘 讚讬讜 注诇 讙讘讬 讚讬讜 讗讜 住讬拽专讗 注诇 讙讘讬 住讬拽专讗 讗讜 住讬拽专讗 注诇 讙讘讬 讚讬讜 驻讟讜专:



讛拽讜专注 注诇 讛注讜专 讻转讘谞讬转 讻转讘 讞讬讬讘 专砖诐 注诇 讛注讜专 讻转讘谞讬转 讻转讘 驻讟讜专:



讜谞砖诇诐 讛驻专拽 转讛诇讛 诇讗诇:



驻专拽 砖诇砖讛 注砖专 讘注讝专 讛爪讜专:



专' 讗诇讬注讝专 讗讜诪专 讛讗讜专讙 讜讻讜' 诪爪讚 砖讛转讞讬诇 讘讗诇讜 讛驻专拽讬诐 诇讘讗专 讘诪诇讗讻讜转 讛讗住讜专讜转 诪谉 讛转讜专讛 注诇 讗讬讝讛 爪讚 讞讬讬讘 讘讛谉 讜注诇 讗讬讝讛 爪讚 驻讟讜专 讜讗讬讝讛讜 砖讬注讜专谉 讻诪讜 砖讘讬讗专谞讜 讘驻专拽 讘讜谞讛 讛讬转讛 讛讻讜谞讛 讘讝讛 讛驻专拽 诇讘讗专 讛注谞讬谉 讛谞讝讻专 诪谉 讛诪诇讗讻讜转 讜注诇 讝讛 讛爪讚 讬讞诇拽讜 注谞讬谞讬 讛驻专拽 诇砖谞讬 讞诇拽讬诐 讛专讗砖讜谉 讘诪诇讗讻讜转 讛专讗讜讬讜转 讘讘讙讚讬诐 讻讙讜谉 讗专讬讙讛 讜转驻讬专讛 讜拽专讬注讛 讜讻谉 讘爪诪专 讘诇讘讜谉 讜谞驻讜抓 讜爪讘讬注讛 讜讛砖谞讬 讘诪诇讗讻转 讛爪讬讚讛 讝讛讜 砖讜专砖 讛驻专拽 讚专讱 讻诇诇 讗诇讗 砖讬讘讗讜 讘讜 讚讘专讬诐 注诇 讬讚讬 讙诇讙讜诇 讻诪砖驻讟 住讜讙讬讬转 讛转诇诪讜讚 注诇 讛讚专讱 砖拽讚诐:



讜讛诪砖谞讛 讛专讗砖讜谞讛 专' 讗诇讬注讝专 讗讜诪专 讛讗讜专讙 砖诇砖讛 讞讜讟讬谉 讘转讞诇讛 讜讗讞讚 注诇 讛讗专讜讙 讞讬讬讘 讜讞讻诪讬诐 讗讜诪专讬诐 讘讬谉 讘转讞诇讛 讘讬谉 讘住讜祝 砖讬注讜专讜 砖谞讬 讞讜讟讬谉 讗诪专 讛专"诐 驻讬' 讗讞讚 注诇 讛讗专讜讙 讛讜讗 砖讗专讙 讗驻讬' 讞讜讟 讗讞讚 注诇 讗讜转讛 诪住讻转 讘砖讘转 讛讜讗 讞讬讬讘 诇讚讘专讬 专' 讗诇讬注讝专 讜讛诇讻讛 讻讞讻诪讬诐:



讗诪专 讛诪讗讬专讬 讛诪砖谞讛 讛专讗砖讜谞讛 诪诪谞讜 转讞诇 讘讘讬讗讜专 注谞讬谉 讛讞诇拽 讛专讗砖讜谉 讜讛讜讗 砖讗诪专 专' 讗诇讬注讝专 讗讜诪专 讛讗讜专讙 砖诇砖讛 讞讜讟讬谉 讘转讞诇讛 讜讗讞讚 注诇 讛讗专讬讙 讞讬讬讘 专"诇 讗专讬讙讛 砖谞诪谞讬转 讘讻诇诇 讗讘讜转 诪诇讗讻讜转 砖讬注讜专讛 讘诪转讞讬诇 诇讗专讜讙 砖诇砖讛 讞讜讟讬谉 讜讘诪讜住讬祝 注诇 讛讗专讬讙 砖讬注讜专讜 讘讞讜讟 讗讞讚 砖讗专讬讙转 讞讜讟 讗讞讚 注诇 讛讗专讬讙 讛讜讗 讞砖讜讘 讻砖诇砖讛 讘转讞诇转 讗专讬讙讛 讜讝讛讜 砖讗诪专讜 讘讙诪' 注诇 讛讙住 专"诇 注诇 讛讘讙讚 砖讬砖 讘讜 讗专讬讙 讛专讘讛 讜注诇 讛讗讬诪专讗 专"诇 砖驻讛 砖诪转讞讬诇讬谉 讘讛 诇讗专讜讙 砖专' 讗诇讬注讝专 讗讜诪专 讗讞转 驻讬专讜砖讜 注诇 讛讙住 诇讘讚 诇讗 注诇 讛讗讬诪专讗 讜讞讻诪讬诐 讗讜诪专讬诐 砖砖讬注讜专 讗专讬讙讛 砖谞讬 讞讜讟讬谉 讘讬谉 讘转讞诇转 讗专讬讙讛 讘讬谉 讘转讜住驻转 讗讗"讻 讛讜讗 诪砖诇讬诐 讗转 讛讘讙讚 砖讘讝讜 砖讬注讜专讜 讘讗讞讚 讻诪讜 砖讻转讘谞讜 诇诪注诇讛 讛讗 讻诇 砖讗讬谞讜 诪砖诇讬诐 砖讬注讜专讜 讘砖谞讬 讞讜讟讬诐 讘讬谉 讘转讞诇讛 讘讬谉 讘住讜祝 讜讻谉 讛诇讻讛 讜讚讘专 讝讛 讗讬谉 讘讜 讞诇讜拽 讘讬谉 讞讜讟讬诐 讙住讬诐 诇讚拽讬诐 讜砖讬注讜专 专讞讘讛 砖诇 讗专讬讙讛 诇讗 讛转讘讗专 讻讗谉 讜讬转讘讗专 诇诪讟讛 砖讬注讜专讜 讘专讞讘 讻诪诇讗 讛住讬讟 讻驻讜诇 讜诪"诪 讬转讘讗专 讘讙诪' 砖讗诐 讗专讙 讘砖驻转 讛讬专讬注讛 讞讜讟 砖诇 诪讬谞讬 爪讘注讜谞讬谉 讻诪谞讛讙 砖讛讗讜专讙讬诐 注讜砖讬诐 讘诪驻讜转 讜讻诇讬 驻砖转谉 砖讗讜专讙讬诐 讘住讜祝 讛讬专讬注讛 讞讜讟 砖诇 转讻诇转 讗讜 砖诇 诪讬谞讬 爪讘注讜谞讬谉 讗讬谉 爪专讬讱 诇讞讬讜讘讜 诪诇讗 专讞讘 讛住讬讟 讗诇讗 砖讬注讜专讜 讘' 讞讜讟讬谉 讘专讜讞讘 砖诇砖讛 讘转讬 谞讬专讬谉 讗讬谉 讝讛 讗诇讗 讻讗讜专讙 爪诇爪讜诇 拽讟谉 专"诇 砖诇砖诇转 砖诇 讞讜讟讬 诪砖讬 讘砖驻转 讛讝专讜注 砖讗讬谉 讗讚诐 谞讜讛讙 讘讛 讗诇讗 讘砖讬注讜专 讝讛 专"诇 砖谞讬 讞讜讟讬谉 讘专讞讘 (讘') [砖诇砖讛 讘转讬] 谞讬专讬谉 讜讬"诪 讘讛 砖讗讚诐 讗讜专讙讛 讘讗诪爪注 讛讟诇讬转 诇讛讬讜转讛 诇住讬诪谉 诇诪转注讟祝 砖讬讛讗 讗讜转讜 爪诇爪讜诇 讘专讗砖讜 讻谞讙讚 注讬谞讬讜:



诪砖谞讛 讛注讜砖讛 砖转讬 讘转讬 谞讬专讬谉 讘谞讬专讬谉 讜讘拽讬专讜住 讘谞驻讛 讜讘讻讘专讛 讜讘住诇 讞讬讬讘 讛转讜驻专 砖转讬 转驻讬专讜转 讜讛拽讜专注 注诇 诪谞转 诇转驻讜专 砖转讬 转驻讬专讜转 讗诪专 讛专"诐 驻讬' 讛谞讬专讬谉 讛谞讬专 讜讻讘专 驻专砖谞讜 讗讜转讜 讘驻专拽 讛砖讘讬注讬 讜拽讬专讜住 讬专讬注讛 讗专讜讙讛 诪谉 讛住讬讘 谞驻讛 讬讚讜注讛 讜讙诐 讻谉 讻讘专讛 讜讝讻专 讘讻讗谉 讗诇讜 讛讚讘专讬诐 注诇 讚专讱 谞转讬谞转 讛砖讬注讜专讬谉 讜讝讻专 讘驻专拽 讻诇诇 讙讚讜诇 讻诇 讗诇讜 讛诪诇讗讻讜转 注诇 讚专讱 诪谞讬谉 讗讘讜转 诪诇讗讻讜转:



讗诪专 讛诪讗讬专讬 讛注讜砖讛 砖谞讬 讘转讬 谞讬专讬谉 讞讬讬讘 讻诪讜 砖讛转讘讗专 讘诪砖谞转 讗讘讜转 诪诇讗讻讜转 讜诇讗 谞砖谞讬转 诇讞讚砖 讘讛 讚讘专 砖讛专讬 砖讬注讜专讛 谞讝讻专 讛讜讗 注诪讛 专"诇 讘注砖讬讬转 砖谞讬 讘转讬 谞讬专讬谉 讜诇讗 谞砖谞讬转 讗诇讗 诪驻谞讬 砖注拽专讛 讘诪诇讗讻转 讘讙讚讬诐 讚拽讬诐 讜拽爪专讬诐 讛谞讗专讙讬诐 讘讬讚 讛注砖讜讬讬诐 讘转讬诐 讘转讬诐 讻讗专讬讙转 谞驻讛 讜讻讘专讛 讜驻专砖讜 讘讙诪' 砖讛谞讬专讬谉 讛讜讗 注砖讜讬 讘砖谞讬 讞讜讟讬谉 讗讞讚 讘谞讬专 拽讟谉 讜讗讞讚 讘谞讬专 讙讚讜诇 讜谞注砖讛 讞讜专讬诐 讞讜专讬诐 讗讞讚 讙讚讜诇 讘转讜讱 讗专讘注讛 讚拽讬诐 砖转讬诐 诪爪讚 讝讛 诇讙讚讜诇 讜砖转讬诐 诪爪讚 讛讗讞专 讜讻谉 讻诇 讛讗专讬讙讛 讜驻讬专砖讜 讘拽讬专讜住 诪爪讜讘讬转讗 讜讛讜讗 讬专讬注讛 谞注砖讬转 讞讜专讬诐 讚拽讬诐 诇讛注诪讬讚讛 诇驻谞讬 谞砖讬诐 讬拽专讜转 砖讬讛讜 专讜讗讜转 讜讗讬谞谉 谞专讗讜转 讜讬砖 讙讜专住讬谉 拽讬专讜诐 诪诇砖讜谉 拽专诪讬谉 讜讻谉 讘诪讬谉 讝讛 住讬专讜讙 讞讘诇讬诐 砖讘诪讟讛 讜诪注砖讛 住讘讻讛 讜讻诇 讛讚讜诪讬诐 讻诪讜 砖讘讬讗专谞讜 讘诪砖谞转 讗讘讜转 诪诇讗讻讜转:





诪讛专砖"讗 - 讞讬讚讜砖讬 讛诇讻讜转

讘讚"讛 讜讛转谞讬讗 驻讟讜专 讻讜' 讗讘诇 诪讘专讬讬转讗 讚拽转谞讬 住转诪讗 驻专讬讱 砖驻讬专 讗讘诇 拽砖讛 讜讻讜' 讚驻专讬讱 诪讬谞讬讛 讗诪讗讬 谞拽讟 讻讜' 讻爪"诇 讜爪"注 讻讬讜谉 讚讛讱 讚拽转谞讬 驻讟讜专 住转诪讗 拽转谞讬 讗诪讗讬 诇讗 拽砖讬讗 诇讛讜 诪讗讬 驻专讬讱 诪讬谞讬讛 讛讗 注"讻 讛讱 讚拽转谞讬 诇讻转讜讘 讗讜转 讗' 讜注诇讛 讘讬讚讜 讘' 讞讬讬讘 讗讬讬专讬 讘爪专讬讱 诇讻转讜讘 讘' 讗讜转讬讜转 讜讗诐 讻谉 讛讱 讚拽转谞讬 谞诪讬 住转诪讗 诇讻转讜讘 讗讜转 讗' 讜注诇讛 讘讬讚讜 讘' 驻讟讜专 转讜拽诪讗 讘讗讬谞讜 爪专讬讱 诇讻转讜讘 讘' 讗讜转讬讜转 讚驻讟讜专 讚讛讜讬 讻诪讜 讻讜讜谉 诇讝专讜拽 砖转讬诐 讜讝专拽 讗专讘注 讚驻讟讜专 讻诪"砖 讛转讜住驻讜转 诇注讬诇 讜讚讜"拽:


住诇讬拽 驻专拽 讛讘讜谞讛





诪讛专砖"讗 - 讞讬讚讜砖讬 讗讙讚讜转

讻讬 讗讘 讛诪讜谉 讻讜'. 讚专砖讜 讻谉 诪驻谞讬 砖谞专讗讛 讻讬 转讬讘转 讛诪讜谉 诪讬讜转专 讗砖专 诇讝讛 谞转讜住驻讛 讛"讗 讚住讙讬 诇讬讛 讘讛注专讛 讝讛 诇讻转讜讘 讗讘 诇讙讜讬诐 讜讙讜' 讚讛讬讬谞讜 讘转讞诇讛 讗讘 诇讗专诐 讜注讻砖讬讜 讗讘 诇讙讜讬诐 讜诪砖"讛 讚专砖讜 讻谉 讛诪讜谉 诇谞讜讟专讬拽讜谉 讜诪讚讛讗 诇讚专砖讛 讗讘 谞诪讬 诇讚专砖讛 谞讜讟专讬拽讜谉 讜讻讜诇讛讜 诪驻讜专砖讬诐 讘诪拽专讗 讗' 讗讘 讘讗讜诪讜转 讚讻转讬讘 讜讛讬讬转 诇讗讘 讜讙讜' 讘' 讘讞讬专 讚讻转讬讘 讜讘讞专转 讘讗讘专诐 讙讜' 讛诪讜谉 讛' 讞讘讬讘 讛' 诪转讞诇祝 讘讞' 讘爪讜专转讛 讻讚讗诪专讬' 讛' 讘讞' 讞' 讘讛' 讜注讜讚 砖讛诐 诪诪讜爪讗 讗' 讜诪爪讬谞讜 讘讗讘专讛诐 砖讛讬讛 讗讛讜讘 讜讞讘讬讘 讚讻转讬讘 讝专注 讗讘专讛诐 讗讜讛讘讬 诪' 诪诇讱 讚讻转讬讘 谞砖讬讗 讗诇讛讬诐 讗转讛 讜讙讜' 讜' 讜转讬拽 诇砖讜谉 讜转讬拽 驻讬专砖"讬 驻"拽 讚讘专讻讜转 讗讬砖 注谞讬讜 讜诪讞讘讘 诪爪讜转 注讻"诇 讜诪爪讬谞讜 讘讗讘专讛诐 砖讛讬讛 注谞讬讜 讚讻转讬讘 讜讗谞讻讬 注驻专 讜讙讜' 讜诪讞讘讘 诪爪讜转 讚讻转讬讘 讻讬 讬讚注转讬讜 诇诪注谉 讗砖专 讬爪讜讛 讙讜' 讜讙诐 诪谞讛讙 讜转讬拽讜谉 砖讛讬讜 讙讜诪专讬谉 拽"砖 讜转驻诇讛 注诐 讛谞抓 讛讞诪讛 诪讬讬转讬 诇讬讛 诪讗讘专讛诐 砖转讬拽谉 转驻诇转 砖讞专讬转 讜讬砖讻诐 讗讘专讛诐 讘讘拽专 谞' 谞讗诪谉 讚讻转讬讘 讘讬讛 讜诪爪讗转讜 谞讗诪谉 诇驻谞讬讱 讜讚讜"拽:


讗谞讗 谞驻砖讬 讻讜'. 讚讛讜讬 住讙讬 诇诪讻转讘 讗谞讬 讜注"讻 讚专砖讜 讻讜诇讛 诇讚专砖讛 讗谞讗 谞驻砖讬 讻讜'. 专"诇 砖讛拽讘"讛 讘注爪诪讜 谞转谞讛 讻转讜讘讛 讜讻讚讻转讬讘 讜讛诇讜讞讜转 诪注砖讛 讗诇讛讬诐 讜讙讜' 讜专讘谞谉 讗诪专讬 讚讘专 谞讜住祝 诇讛专讞讬拽 讛讙砖诪讬讜转 讚诇讗 谞讗诪专 讻转讜讘讬诐 讘讗爪讘注 讗诇讛讬诐 讗诇讗 讻讚讬 诇砖讘专 讗转 讛讗讜讝谉 讜讝"砖 讗诪讬专讛 谞注讬诪讛 讻转讬讘讛 讻讜'. 砖讛讗诪讬专讛 讛谞注讬诪讛 讛讬讜爪讗转 诪驻讬 讛讙讘讜专讛 谞讻转讘讛 讘诇讜讞讜转 诪注爪诪讛 讜讻"讛 讘转"讬 讜讘诪讚专砖讜转 注"砖 讜讗"讚 诇诪驻专注 讬讛讬讘讛 讻讜'. 诇讛讜专讜转 砖讛转讜专讛 谞转讜谞讛 讻转讜讘讛 讜诇讗 讘注"驻 讚讚讘专讬诐 砖讘讻转讘 讗讬 讗转讛 专砖讗讬 诇讗讜诪专诐 注诇 驻讛 讜讛讜讗 讻讚讬 砖讬讛讬讜 谞讗诪谞讬谉 讻讬 讛讚讬讘讜专 砖讘注"驻 讬驻讜诇 讘讜 诪讛砖讬谞讜讬 注谞讬谉 讜拽"诇:


讬专讗讛 专讗转讛 讻讜'. 诪砖讜诐 讚诇驻讬 驻砖讜讟讜 讛讜讗 住讜转专 诪讛 讚讻转讬讘 诇注讬诇 诪讬谞讬讛 砖讛拽讘"讛 讛住讻讬诐 注诇 讛诇讬讻转讜 砖谞讗诪专 拽讜诐 诇讱 讗转诐 讜讙讜' 讜注"讻 讚专砖讜 讬专"讟 谞讜讟专讬拽讜谉 砖注诇 讛讗转讜谉 拽讗诪专 讬专讗讛 专讗转讛 谞讟转讛 讙诐 砖专讗转讛 讜谞讟转讛 诪驻专砖 讘拽专讗 讜转专讗谞讬 讛讗转讜谉 讜转讟 讜讙讜' 讛讗 讚诪砖讜诐 讬专讗讛 讛讬讗 讗讬谞讜 诪驻讜专砖:


讻专 诪诇讗 讻讜'. 注讬讬谉 驻讬专砖"讬 讛讻讗 讜讘住驻专 讬砖注讬讛 驻讬' 讻专 谞专讞讘 诪诇砖讜谉 讻讻专 讛讬专讚谉 讜讻诪讜 讻专诪诇 讻专 砖讛讜讗 诪诇讗 转讘讜讗讛 注讻"诇 讜拽"诇:


谞讜讟专讬拽讜谉 谞讜讗祝 讻讜'. 讚讛讜"诇 诇诪讻转讘 拽诇诇讛 谞诪专爪讛 讘讛' 讗讘诇 讛转讬"讜 诪讜专讛 注诇 讛专讘讬诐 诇讚专讜砖 谞讜讟专讬拽讜谉 谞讜讗祝 讻讜' 讜拽"诇:


诪讛 谞爪讟讚拽 谞讻讜谞讬诐 讻讜'. 讚诇驻讬 诪砖诪注讜 诪讛 谞爪讟讚拽 砖讗讬谉 诇谞讜 诪拽讜诐 诇讛爪讟讚拽 讜讝讛 住讜转专 讻诇 注谞讬谉 砖讗讞"讻 讜讬讙砖 讬讛讜讚讛 讜讙讜' 砖讗"诇 砖讘注诇讬诇讛 讘讗 注诇讬讛诐 讻驻讬专砖"讬 讘讞讜诪砖 讜注"讻 讚专砖讜 砖讙诐 讻讗谉 专讜诪讝 诇讜 注诇 讻讱 讻讬 转讜讗谞讛 讛讜讗 诪讘拽砖 诪讛诐 讻讬 谞讻讜谞讬诐 讻讜' 讜讗讜诇讬 讗诇讜 诇砖讜谞讜转 诇驻讬 诪"砖 讘诪讚专砖讜转 砖讬讜住祝 讛讝讻讬专 诇讛诐 诪注砖讛 转诪专 讜诪注砖讛 讘诇讛讛 讜讛专讬讙转 砖讻诐 注诐 诪注砖讛 讛讙讘讬注 讜注"讻 注谞讜 讜讗诪专讜 讙诐 讛诐 注"讝 讘讛专讘讛 诇砖讜谞讜转 谞讻讜谞讬诐 讻讜' 讜拽"诇:





诪讛专"诐

讘转讜住' 讚"讛 讜讛转谞讬讗 讜讻讜' 讗讘诇 拽砖讛 讚讗讬 讘专讬讬转讗 讛讬讗 讛讗 讚驻专讬讱 诪讬谞讛 讗诪讗讬 谞拽讟 谞转讻讜讬谉 讜讻讜' 讻爪"诇:





讞讻诪转 砖诇诪讛

讙诪' 讛讗 讚讘注讬 讝讬讜谞讬 讻讜'. 谞"讘 注讬讬谉 讘住诪"讙 诪讛 砖驻讬专砖 讛讗 讚讘注讬 讝讬讜谞讬 讘讛诇讻讜转 讙讬讟讬谉 讻讜':


砖诐 专讘 讗讞讗 讘专 讬注拽讘 讗诪专 讜讛讜讗 拽诇诇谞讬 讻讜' 讻爪"诇:





专砖"砖

转讚"讛 讜专讘谞谉. 讜注讜讚 讻讜' 讻转讘 讗讜转 讗' 讘爪讬驻讜专讬 讻讜'. 注诪砖"讻 诇注讬诇 (诇讛 讘) 讘住"讚:



讘讗"讚 讜讗讞转 砖讞专讬转 讻讜' 谞拽讬讟 诇专讘讜转讗 讻讜'. 讜讛讗 讚诇讗 谞拽讬讟 专讘讜转讗 讟驻讬 讚讗驻讬诇讜 讘讘' 砖讘转讜转 诪讞讬讬讘 专"讙 讻讚讗讬转讗 讘住驻"讙 讚讻专讬转讜转. 讚讛转诐 讚讜拽讗 讘砖讙讙转 砖讘转 讜讝"诪 注"砖 讜讛讻讗 讗砖诪注讬谞谉 讘砖讙讙转 诪诇讗讻讛:



讙诪专讗 讗诪专 专讘 诪爪讜讘讬讬转讗. 讙讬' 讛转讜讬"讟 讛讬转讛 专讘 讬讛讜讚讛 注"砖:





讘谉 讬讛讜讬讚注

'讗指讘' 谞职转址转旨执讬讱指 诇指讗只诪旨讜止转 '讘旨指讞讜旨专' 谞职转址转旨执讬讱指 讘旨指讗只诪旨讜止转. '讗指讘' 谞职转址转旨执讬讱指 砖讛讬讛 诪讙讬讬专 讙讬讜专讬谉 讜诪诪讬诇讗 谞注砖讛 讗址讘, 讚讙专 砖谞转讙讬讬专 讻拽讟谉 砖谞讜诇讚 讚诪讬 讜谞拽专讗讬诐 注诇 砖诪讜, 讜专诪讝 砖砖讛 转讜讗专讬诐 讘专讗砖讬 转讬讘讜转 '讗址讘 讛植诪讜止谉' 讻讬 讛讬讛 讗讞讜讝 讘讞住讚 砖讛讜讗 专讗砖 讛砖砖 拽爪讜讜转, 讙诐 砖诇讟 讘注讬谞讬诐 讜讗讝谞讬诐 讜驻讛 讜专讗砖 讛讙讜讬讛 砖讛诐 砖砖讛 讗讘专讬诐, 讜讗讜诪专讜 '讘旨指讞讜旨专' 砖注砖讗讜 讘讞讜专 诪讞讚砖 诇讛讜诇讬讚 讘讛讬讜转讜 讘谉 诪讗讛 砖谞讛.



'讗指谞止讻执讬' 谞讜止讟职专执讬拽讜止谉: 讗植谞指讗 谞址驻职砖讈执讬 讻旨职转指讘执讬转 讬职讛指讘执讬转. 谞专讗讛 诇讬 讘住"讚 讟谞转"讗 讛诐 讻谞讙讚 谞专"谉 [谞驻砖, 专讜讞, 谞砖诪讛] 讜谞砖诪讛 诇谞砖诪讛, 谞诪爪讗 讛讗讜转讬讜转 讛诐 讘讞讬谞转 谞驻砖, 讜讘诇讜讞讜转 诇讗 讻转讘 讗诇讗 讗讜转讬讜转 砖讛诐 谞驻砖, 讜讝讛 砖讗诪专 谞驻砖讗讬 讻转讘讬转 讜讬讛讘讬转, 讗讜 讻旨职转指讘执讬转 转讜专讛 砖讘讻转讘 讬职讛指讘执讬转 砖讘注诇 驻讛. 讜职专址讘旨指谞指谉 讗址诪职专值讬: 讗植诪执讬专指讛, 谞职注执讬诪指讛, 谞专讗讛 诇讬 讘住"讚 讻谞讙讚 驻专讚"住 [驻砖讟, 专诪讝, 讚专砖, 住讜讚], 讗植诪执讬专指讛 讘诇讞讬砖讜 讝讛 讛住讜讚, 谞职注执讬诪指讛 讚专砖, 讻转讬讘讛 专诪讝, 讬职讛执讬讘指讛 驻砖讟, 讜讛讗"讚 谞拽讟讬 讻住讚专 砖讗讚诐 讬转讞讬诇 诇诇诪讜讚 砖讛住讜讚 诇讜诪讚 讘讗讞专讜谞讛.





讘谞讬讛讜

'讗指讘' 谞职转址转旨执讬讱指 诇指讗只诪旨讜止转. '讘旨指讞讜旨专' 谞职转址转旨执讬讱指 讘旨指讗只诪旨讜止转. 谞专讗讛 诇讬 讘住"讚, '讗指讘' 讘转讜专讛 讜讘讞讻诪讛, '讘旨指讞讜旨专' 讝专讬讝 讻讘讞讜专 讘注讘讜讚转 讛拽讜讚砖. 讜讻诪讜 砖讗诪专讜 讘讙诪专讗 (讞讜诇讬谉 讟讝.) 拽专讗 讝讻讜转讬讛 讚讗讘专讛诐 拽讗 诪砖诪注 诇谉 讚讻转讬讘 '讜址讬址旨砖职讈讻值旨诐 讗址讘职专指讛指诐 讘址旨讘止旨拽侄专 讜址讬址旨讞植讘止砖讈 讗侄转 讞植诪止专讜止' (讘专讗砖讬转 讻讛, 讙).
讜注讜讚 谞专讗讛 诇讬 讘住"讚, 诪讛 砖讗诪专 '讘旨指讞讜旨专' 谞职转址转旨执讬讱指 讘旨指讗只诪旨讜止转 讜讛讬讬谞讜 讻讬 讗讘专讛诐 讗讘讬谞讜 注诇讬讜 讛砖诇讜诐 讝讻讛 砖谞讜住祝 诇讜 讗讜转 讛' 讘砖诪讜, 讜讛讬讗 讗讜转 砖诇 讛转砖讜讘讛 砖讬砖 讘讛 砖谞讬 讞讜专讬谉, 讗讞讚 拽讟谉 诪诇诪注诇讛 讜讗' 讙讚讜诇 诪诇诪讟讛, 讜诇讝讛 拽专讗讜 '讘旨指讞讜旨专' 讘' 讞讜专, 讗转讛 讛讜讗 讘注诇 讛讗讜转 砖讬砖 讘讜 讘' 讞讜专 诇拽讘诇 砖讘讬诐 讘转砖讜讘讛.
讗讜 讬讜讘谉, 讗砖专 诇诪讟讛 讘讗讜转 讛' 讝讛 谞拽专讗 驻转讞, 讗讘诇 砖诇诪注诇讛 谞拽专讗 讞讜专, 讜讘讜 诪住转讬讬注讗 诪讬诇转讗 诇讛讻谞住 讘讜 讘注诇 转砖讜讘讛, 讗讘诇 诪讛讙讚讜诇 砖诇诪讟讛 诇讗 诪住转讬讬注讗 诪讬诇转讗, 讜讻谞讝讻专 讘讙诪专讗 (诪谞讞讜转 讻讟:) 讜讘讝讛 驻讬专砖转讬 讘住"讚 '讚旨讜止讚执讬 砖指讈诇址讞 讬指讚讜止 诪执谉 讛址讞止专 讜旨诪值注址讬 讛指诪讜旨 注指诇指讬讜' (砖讬专 讛砖讬专讬诐 讛, 讚) 讻诇讜诪专 砖指讈诇址讞 讬指讚讜止 诇拽讘诇谞讬 讘转砖讜讘讛, 讻讬 讬诪讬谞讜 驻砖讜讟讛 诇拽讘诇 砖讘讬诐 诪执谉 讛址讞止专 砖诇诪注诇讛, 讜诇讻讱 讗住转讬讬注讗 诪讬诇转讗 砖砖讘转讬 讜旨诪值注址讬 讛指诪讜旨 注指诇指讬讜.
讜诇讝讛 讗讜诪专 '讘旨指讞讜旨专' 谞职转址转旨执讬讱指 讘旨指讗只诪旨讜止转, 讘' 砖诇 '讘旨指讞讜旨专' 砖讬诪讜砖 讜注讬拽专 讛转讬讘讛 讛讬讗 '讞讜旨专', 讘讞讜专 专讜爪讛 诇讜诪专: 讘讗讜转 讛"讗 砖讬砖 讘讛 讞讜专 诇拽讘诇 砖讘讬诐 谞职转址转旨执讬讱指 讘旨指讗只诪旨讜止转 讻讬 注诇 讬讚讱 砖讘讜 专讘讬诐 讘转砖讜讘讛.
讙诐 '讘旨指讞讜旨专' 谞职转址转旨执讬讱指 讘旨指讗只诪旨讜止转, 砖讛讜诇讬讚 讘谉 诇诪讗讛 砖谞讛 讻诪讜 讘旨指讞讜旨专, 讜诇讻谉 诪讟讘注 讗讘专讛诐 讗注诇讬讜 讛砖诇讜诐 讝拽谉 讜讝拽谞讛 诪爪讚 讗讞讚 讘讞讜专 讜讘转讜诇讛 诪爪讚 讗讞讚 (讘讘讗 拽诪讗 爪讝:) 讜讛谞讛 讗讘专讛诐 讗讘讬谞讜 注诇讬讜 讛砖诇讜诐 讛讬讛 诪讜讘讞谉 讜诪谞讜住讛 讘注砖专讛 谞住讬讜谞讜转, 诇讻讱 讝讻讛 诇转讜讗专讬诐 讗诇讜 砖讛诐 专讗砖讬 转讬讘讜转 诪讜讘讞谉, 讜讛诐 '诪侄诇侄讱职 讜指转执讬拽 讘旨指讞讜旨专 讞指讘执讬讘 谞侄讗直诪指谉'.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 拽讚讜砖讬诐 讗谞讞谞讜. 注"注 讘诪讚专砖 讘诪讚讘专 专讘讛 专"驻 诪住注讬 注诇 驻住讜拽 谞讞讬转 讻爪讗谉 注诪讱:


砖诐 讗"诇 诇讛讗讬 讙讬住讗. 驻住讞讬诐 拽讞 注"讗 讘"讘 诪讘 注"讘:





讞讬讚讜砖讬 讞转"住

讜诪讛 谞爪讟讚拽 谞讻讜谞讬诐 讗谞讞谞讜 爪讚讬拽讬诐 讗谞讞谞讜 讜讻讜' 讬"诇 注诇 砖讟注谉 注诇讬讛诐 讛' 讚讘专讬诐. 讗) 讙谞讬讘转 讛讙讘讬注. 讘) 诪讻讬专转 讗讞讬讛诐. 讙) 诪注砖讛 转诪专. 讚) 诪注砖讛 专讗讜讘谉. 讛) 诪注砖讛 砖讻诐. 讻诪讘讜讗专 讘诪讚专砖 注"讻 谞讙讚 讛讙讘讬注 拽讘诇讜 注诇讬讛诐 讛讚讬谉 讜讗诪专讜 讛谞谞讜 注讘讚讬诐 诇讗讚讜谞讬 讜诇讝讛 讗诪专讜 谞讻讜谞讬诐 讗谞讞谞讜 诇拽讘诇 讙讝讬专转讱 注诇讬谞讜 讻诪讜 讛讬讜 谞讻讜谞讬诐 诇讬讜诐 讛砖诇讬砖讬 讜讻诪讜 谞讻讜谞讬诐 诇诇爪讬诐 砖驻讟讬诐 讜讻讚讜诪讛 讜讻谞讙讚 诪讻讬专转 讗讞讬讛诐 诪讻专诐 讘讻住祝 爪讚讬拽 讗诪专讜 爪讚讬拽讬诐 讗谞讞谞讜 讜诇讗 诪讻专谞讜 砖诇讗 讻讚讬谉. 讜谞讙讚 诪注砖讛 砖讻诐 讗诪专讜 讟讛讜专讬诐 讗谞讞谞讜 讜诇讗 讬转讻谉 诇讟诪讗 讚讬谞讛 讗讞讜转讬谞讜 诪讗讬砖 注专诇 讜讟诪讗 讻讬 讞专驻讛 讛讬讗 诇谞讜. 讜讻谞讙讚 诪注砖讛 专讗讜讘谉 讗诪专讜 讚讻讬诐 讗谞讞谞讜 砖讻讘专 砖讘 讘转砖讜讘讛 注讚 讚讻讗 讻讚讻转讬讘 转砖讘 讗谞讜砖 注讚 讚讻讗. 讜讻谞讙讚 诪注砖讛 转诪专 讗诪专讜 拽讚讜砖讬诐 讗谞讞谞讜 讜诇讗 拽讚砖 讜拽讚砖讛 讻"讗 拽讚讜砖讬诐 讗谞讞谞讜 讘讙讚专 注专讜讛 讗讱 讬讛讜讚讛 拽讬讬诐 诪爪讜转 讬讘讜诐 讻诪"砖 专诪讘"谉 讘讞讜诪砖:





驻谞讬 讬讛讜砖注

讛讗讜专讙 驻专拽 讬讙


专"讗 讗讜诪专 讛讗讜专讙 讙' 讞讜讟讬谉 讜讻讜' 讜讞讻"讗 讘讬谉 讘转讞诇讛 讘讬谉 讘住讜祝 讜讻转讘讜 讛转讜住' 讘砖诐 专"讬 讚诇讗 讙专住讬谞谉 讘讬谉 讘讗诪爪注 讚讗"讻 讛讜讬 诪砖诪注 讘住讜祝 讛讘讙讚 诪诪砖 讜讻讜' 注住"讛. 讜诇讜诇讬 讚讘专讬讛诐 讛讬讛 谞"诇 诇拽讬讬诐 讛讙讬专住讗 讘讬谉 讘讗诪爪注 讜讗驻"讛 诇讗 讛讜讬 讛讗讬 讘住讜祝 住讜祝 讛讘讙讚 诪诪砖 讚讜诪讬讗 讚讛讗讬 讚住"驻 讛讘讜谞讛 讚讛转诐 讗讬讬专讬 砖讗专讙 诇诪讚转 讘讙讚 讬讚讜注 诇讗讚诐 讗讞讚 讻讚拽转谞讬 诇讛讚讬讗 讜讛砖诇讬诐 诇讘讙讚 讜讗诐 讻谉 诪砖"讛 讗驻讬诇讜 讞讻诪讬诐 诪讜讚讜 讚讞讬讬讘 讗驻讬诇讜 讘讞讜讟 讗讞讚 讻讬讜谉 讚诪注讬拽专讗 诇讗 讛讜讬 讘讙讚 砖诇诐 讜注"讬 讛讞讜讟 谞注砖讛 讘讙讚 砖诇诐 讜讛讬讬谞讜 诪诪砖 讚讜诪讬讗 讚讻转讘 讗讜转 讗讞转 讜讛砖诇讬诪讜 诇住驻专 讚讛转诐 讜讻驻专砖"讬 砖诐 诪砖讗"讻 讛讗讬 讘住讜祝 讚讛讻讗 讛讬讬谞讜 讻讚专讱 讛讗讜专讙讬谉 砖讗讜专讙讬谉 讘讬专讬注讛 诇爪讜专讱 讻诪讛 讘讙讚讬诐 讗诇讗 砖诇讘住讜祝 讛讬专讬注讛 注讜砖讬谉 讻诪讜 讗讬诪专讗 讻讚讗讬转讗 讘讘专讬讬转讗 讘住诪讜讱 讚讘讻讛"讙 谞诪讬 驻诇讬讙讬 专讘谞谉 讜专"讗 讚诇专"讗 讘讞讜讟 讗讞讚 住讙讬 讜诇专讘谞谉 讘注讬谞谉 讘' 讞讜讟讬谉 讻谞"诇 谞讻讜谉 讘注讝讛"讬 讜拽专讜讘 诇讝讛 讻转讘 讛专砖讘"讗 讝"诇 讘讞讬讚讜砖讬讜 讗诇讗 砖讛讜住驻转讬 谞讜驻讱 诪砖诇讬:





驻转讞 注讬谞讬诐

讗谞讻讬 谞讜讟专讬拽讜谉 讗谞讗 谞驻砖讗讬 讜讻讜' 注诪"砖 讘注谞讬讜转讬 讘住' 讛拽讟谉 讚讘专讬诐 讗讞讚讬诐 讚祝 谞"讗 讜讚祝 拽"讗:


谞诪专爪转 谞讜讟专讬拽讜谉 讜讻讜' 注诪"砖 讘注谞讬讜转讬 讘住驻专讬 讛拽讟谉 专讗砖 讚讜讚 讚祝 注"讟 注"讙:





砖注专讬 转讜专转 讘讘诇

(拽讛 讗) 讘拽讬专讜住 讗诪专 专讘 诪爪讜讘讬转讗.鈥斪懽�"谞 专讗砖 驻专拽 讝讛 讛注转讬拽 "诪住讜讻讬转讗", 讜讗讜诇讬 讟"住 讛讜讗*[=诪住讜讘讬转讗. 讘讻"讬 讗讜讻住驻讜专讚: 诪爪讜讘讬讬转讗, 讜讘讚驻讜住讬诐 讬砖谞讬诐: 诪爪讜诪讬转讗.]. 讜讘注专讜讱 注' 诪爪讘讬转讗 诪讜讻讞 讻谞讜住讞 砖诇驻谞讬谞讜, 讜讘讚"住 诇讗 讛讝讻讬专 谞讜住讞 讛专"谞 讛谞"诇.

